B4-0391, 0396, 0397, 0400, 0403, 0404, 0408 και 0409/95

Ψήφισμα σχετικά με το πρόγραμμα εργασίας της Επιτροπής και το νομοθετικό πρόγραμμα για το έτος 1995

Το Ευρωπαϊκό Κοινοβούλιο,

- έχοντας υπόψη το άρθρο 49 του Κανονισμού του,

- έχοντας υπόψη τη διοργανική δήλωση της 25ης Οκτωβρίου 1993 (( ΕΕ C 329 της 06.12.1993, σ. 133)) για τη δημοκρατία, τη διαφάνεια και την επικουρικότητα,

- έχοντας υπόψη το πρόγραμμα εργασίας της Επιτροπής για το 1995 (COM(95)0026) και το ενδεικτικό χρονοδιάγραμμα σχετικά με τις πρωταρχικές νομοθετικές προτάσεις και διεθνείς συμφωνίες (SEC(95)0244),

- έχοντας υπόψη τη συζήτηση της 17ης και 18ης Ιανουαρίου 1995 σχετικά με τις πολιτικές κατευθύνσεις της ορισθείσας Επιτροπής, καθώς και την απόφασή του της 18ης Ιανουαρίου 1995 σχετικά με την έγκριση της ορισθείσας Επιτροπής ((ΣΠ της ημερομηνίας αυτής, Μέρος ΙΙ, σημείο 1.)),

- έχοντας υπόψη τη δήλωση της 15ης Φεβρουαρίου 1995 του Προέδρου της Επιτροπής σχετικά με το πρόγραμμα της εργασίας της καθώς και τη σχετική σύζήτηση,

- έχοντας υπόψη τις προτεραιότητες που παρουσίασε στην περίοδο συνόδου του Ιανουαρίου 1995 η Προεδρία του Συμβουλίου για το πρώτο εξάμηνο του 1995,

Α. λαμβάνοντας υπόψη ότι το πρόγραμμα εργασίας της Επιτροπής αποτελεί χρήσιμο μέσον για τον προγραμματισμό των νομοθετικών δραστηριοτήτων των θεσμικών οργάνων της Ένωσης,

Β. λαμβάνοντας υπόψη ότι το νομοθετικό πρόγραμμα είναι ένα διοργανικό πρόγραμμα το οποίο δεν μπορεί να εφαρμοσθεί αποτελεσματικά παρά μόνον εφόσον εφαρμόζεται από τα πολιτικά όργανα της Ένωσης,

Όσον αφορά τη διαδικασία

1. εκφράζει την ικανοποίησή του για την μορφή και τη δομή παρουσίασης του προγράμματος εργασίας, καθώς και για τις προοπτικές που διανοίγονται με το πρόγραμμα[semigr ] χαιρετίζει συγκεκριμένα το γεγονός ότι στο πρόγραμμα εργασίας περιλαμβάνεται πλήθος Λευκών και Πράσινων Βίβλων, πράγμα που θα επιτρέψει στο Ευρωπαϊκό Κοινοβούλιο, να εκφράσει την άποψή του για τις νέες πρωτοβουλίες και να παρέμβει λαμβάνοντας θέση σε ένα αρχικό στάδιο[semigr ] επιθυμεί τα στρατηγικά αυτά έγγραφα να αποτελέσουν τη βάση περαιτέρω νομοθετικών προτάσεων[semigr ]

2. εκφράζει την ικανοποίησή του για την ανακοίνωση του Προέδρου Σαντέρ ότι θα προβαίνει σε αξιολόγηση του νομοθετικού προγράμματος το φθινόπωρο κάθε έτους και ζητεί να του κοινοποιούνται τα αποτελέσματα της αξιολόγησης αυτής ώστε να μπορούν η Επιτροπή, το Ευρωπαϊκό Κοινοβούλιο και το Συμβούλιο να αποφασίζουν από κοινού τη συνέχεια που θα πρέπει να δοθεί στις διάφορες προτάσεις[semigr ]

3. διαπιστώνει ότι το νομοθετικό πρόγραμμα του 1994 δεν ολοκληρώθηκε από την Επιτροπή και ότι τα αίτια που οδήγησαν στην εγκατάλειψη, μετατροπή ή αναβολή ορισμένων προτάσεων δεν ανακοινώθηκαν στο Ευρωπαϊκό Κοινοβούλιο[semigr ] φρονεί ότι απαιτείται αιτιολόγηση για κάθε περίπτωση ώστε να διατηρηθεί η αξιοπιστία της εφαρμογής του «νομοθετικού προγράμματος»[semigr ] θεωρεί ότι είναι απαραίτητο να πραγματοποιείται κάθε χρόνο, το φθινόπωρο, διοργανική αξιολόγηση των προτάσεων που εκκρεμούν στο Συμβούλιο για διάστημα μεγαλύτερο του έτους[semigr ] ζητεί την εφαρμογή ανάλογης διαδικασίας με αυτή που ισχύει στον τομέα του προϋπολογισμού, μεταξύ του Συμβουλίου, του Ευρωπαϊκού Κοινοβουλίου και της Επιτροπής, προκειμένου να επιλύονται οι διαφορές και να συνεχίζεται η εκτέλεση του νομοθετικού προγράμματος[semigr ]

4. υπενθυμίζει ότι κατά τη διάρκεια της τελευταίας κοινοβουλευτικής θητείας, ποσοστό 23% των νομοθετικών προτάσεων χρειάσθηκε να εξετασθούν από το Ευρωπαϊκό Κοινοβούλιο σύμφωνα με τη διαδικασία κατεπείγοντος, που ζητήθηκε από το Συμβούλιο ή την Επιτροπή[semigr ] ο αριθμός αυτός θα ήταν ακόμη μεγαλύτερος εάν - σε περισσότερες από 200 περιπτώσεις - το Ευρωπαϊκό Κοινοβούλιο δεν είχε απορρίψει το κατεπείγον λόγω συντομότατων προθεσμιών ή ελλείψει των απαιτούμενων εγγράφων[semigr ] επιθυμεί να υπάρξει σημαντική μείωση του αριθμού αυτού στο μέλλον, με τη βοήθεια ενός καλύτερου κοινού νομοθετικού προγραμματισμού, προκειμένου να αποφεύγονται οι συγκρούσεις που έχουν σχέση με παρόμοιες διαδικασίες κατεπείγοντος οι οποίες εμποδίζουν το Ευρωπαϊκό Κοινοβούλιο να μελετά τις προτάσεις με τη δέουσα προσοχή[semigr ]

5. φρονεί ότι κάθε διαδικασία λήψης αποφάσεων για το νομοθετικό πρόγραμμα πρέπει να στοχεύει σε συμφωνία μεταξύ της Επιτροπής, του Κοινοβουλίου και του Συμβουλίου[semigr ] καλεί, στο πλαίσιο αυτό, το Συμβούλιο να συμμετέχει στις ενέργειες που στοχεύουν στην επίτευξη ενός διαφανούς και αποτελεσματικού νομοθετικού προγράμματος, να καθορίζει και να ανακοινώνει το φθινόπωρο τις νομοθετικές του προτεραιότητες για το επόμενο έτος, στο πλαίσιο μιας υπεύθυνης διοργανικής συνεργασίας[semigr ]

6. επιθυμεί την αύξηση της αποτελεσματικότητας του νομοθετικού προγράμματος ως μέσου εργασίας, με τη συμπλήρωση του ενδεικτικού χρονοδιαγράμματος με στοιχεία που αφορούν

- τις νομικές βάσεις των προτάσεων

- την προβλεπτή ημερομηνία υποβολής των προτάσεων[semigr ]

7. υπενθυμίζει στην Επιτροπή την δέσμευση αρχής που έχει αναλάβει να υποβάλλει το ετήσιο πρόγραμμά της τον Οκτώβριο[semigr ] συνειδητοποιεί τις εξαιρετικές περιστάσεις που δεν επέτρεψαν την τήρηση του χρονοδιαγράμματος για το έτος 1995[semigr ] ζητεί, ως εκ τούτου, από την Επιτροπή να αναλάβει σταθερή δέσμευση να εκπονεί τα μελλοντικά νομοθετικά προγράμματα, σε στενή συνεργασία με τις αρμόδιες επιτροπές του Ευρωπαϊκού Κοινοβουλίου, ήδη από το φθινόπωρο του προηγούμενου έτους[semigr ] ευελπιστεί ότι οι προτεραιότητες που καθόρισε το Κοινοβούλιο με την ευκαιρία αυτή θα γίνουν δεκτές και θα ενταχθούν στο νομοθετικό πρόγραμμα[semigr ]

Όσον αφορά την ουσία:

8. διαπιστώνει την ύπαρξη κενών στο πρόγραμμα εργασίας της Επιτροπής για το 1995, και συγκεκριμένα στους ακόλουθους τομείς: καταπολέμηση της ανεργίας, δικαιώματα των πολιτών, κοινωνική πολιτική, προστασία των καταναλωτών, προστασία του περιβάλλοντος, ισότητα ευκαιριών, καταπολέμηση της απάτης, και καθορίζει τις προτεραιότητές του για το νομοθετικό πρόγραμμα για το 1995, ζητώντας:

- να αποτελεί πρώτη προτεραιότητα της Ευρωπαϊκής Ένωσης η καταπολέμηση της ανεργίας που μαστίζει την Ευρώπη, καθώς και των συνεπειών της, όπως ο κοινωνικός αποκλεισμός και η αύξηση του αριθμού των φτωχών[semigr ]

- οι απαιτούμενοι εκσυγχρονισμοί της οικονομίας να μην θέτουν σε κίνδυνο τις θεμελιώδεις αρχές της οικονομικής και κοινωνικής συνοχής, της ισότητας ευκαιριών και της πρόσβασης στις δημόσιες υπηρεσίες (υγεία, παιδεία, μεταφορές, ενέργεια, τηλεπικοινωνίες)[semigr ]

- από την Επιτροπή, να αρχίσει εσωτερική συζήτηση με στόχο την επίτευξη καλύτερου συντονισμού μεταξύ όλων των πολιτικών και των μέσων της Ένωσης, προκειμένου να ενισχυθούν η οικονομική ανάπτυξη, η οικονομική και κοινωνική συνοχή, οι περιβαλλοντικοί στόχοι και η αλληλεγγύη μεταξύ των περιφερειών[semigr ]

9. συγκεκριμένα ζητεί:

α) όσον αφορά την απασχόληση και την οικονομική και κοινωνική συνοχή

αα) να προτείνει η Επιτροπή οικονομικές κατευθύνσεις με στόχο τη μετατροπή της ανάπτυξης σε θέσεις απασχόλησης και την προετοιμασία γενικού σχεδίου για τη δημιουργία 15 εκατ. θέσεων απασχόλησης έως το έτος 2000[semigr ] το σχέδιο αυτό θα πρέπει να περιλαμβάνει ένα νέο αναπτυξιακό μοντέλο που θα βασίζεται στις υποδείξεις του κεφαλαίου 10 της «Λευκής Βίβλου Ντελόρ», λαμβάνοντας υπόψη τις αρχές μιας οικολογικά βιώσιμης οικονομικής ανάπτυξης, οι οποίες θα πρέπει να παρουσιασθούν σε «Λευκή Βίβλο για το Περιβάλλον και την Απασχόληση»[semigr ] οι εργασίες αυτές θα πρέπει να αποτελέσουν το αντικείμενο διάσκεψης για την απασχόληση, την οποία θα διοργανώσουν το Ευρωπαϊκό Κοινοβούλιο και η Επιτροπή το φθινόπωρο του 1995[semigr ]

αβ) να διαμορφωθεί μια ουσιαστική βιομηχανική πολιτική που θα καταστήσει ανταγωνιστικούς τους τομείς της ευρωπαϊκής βιομηχανίας, και να ληφθούν υπόψη, στην πολιτική αυτή, οι κοινωνικοί εταίροι[semigr ] θα πρέπει να δημιουργηθεί μια Ομάδα Bangemann II προκειμένου να συμμετάσχει σε αυτή το σύνολο των παραγόντων της οικονομικής και κοινωνικής ζωής τους οποίους αφορούν οι αυτοκινητόδρομοι και η ενημέρωση[semigr ] θα πρέπει να ενθαρρυνθεί ιδιαίτερα η δράση των συνεταιρισμών, των ταμείων αλληλοβοήθειας και των ενώσεων, δεδομένου ότι ο τομέας της κοινωνικής οικονομίας διαδραματίζει σημαντικό ρόλο στη δημιουργία θέσεων απασχόλησης[semigr ] η Επιτροπή θα πρέπει να επιμείνει ενώπιον του Συμβουλίου να εγκρίνει το Συμβούλιο, το συντομότερο δυνατό, την κοινή του θέση σχετικά με τις προτάσεις που αφορούν το καθεστώς του τομέα της κοινωνικής οικονομίας[semigr ]

αγ) από την Επιτροπή να διοργανώσει την παρακολούθηση των εθνικών πολιτικών στον τομέα της απασχόλησης και υπενθυμίζει στην Επιτροπή την υπόσχεσή της να επιτρέψει στο Κοινοβούλιο να συμμετάσχει στην άσκηση του πολυμερούς ελέγχου και στον καθορισμό των συστάσεων που πρέπει να απευθυνθούν στα κράτη μέλη[semigr ] να υλοποιήσει η Επιτροπή, σε συνεργασία με το Ευρωπαϊκό Κοινοβούλιο, τις προτάσεις της σχετικά με την κοινωνική σύγκλιση[semigr ]

αδ) από την Επιτροπή, να αναγνωρίσει τον ρόλο των διαρθρωτικών ταμείων στον τομέα της δημιουργίας θέσεων απασχόλησης και, για το σκοπό αυτό, να αναλάβει να εξασφαλίσει ουσιαστική διαχείριση και οριζόντια ολοκλήρωση των προγραμμάτων με στόχο τη μεγιστοποίηση των αποτελεσμάτων των ταμείων στην πολιτική απασχόλησης[semigr ]

αε) από την Επιτροπή, να εξασφαλίσει τη συνεργασία μεταξύ των αρμόδιων Επιτρόπων της και την ισόρροπη συμβολή τους στην ανάπτυξη πολιτικής που θα αφορά την κοινωνία της πληροφορίας[semigr ]

αστ) η επανάληψη του κοινωνικού διαλόγου σε ευρωπαϊκό επίπεδο να οδηγήσει σε δρομολόγηση των διαπραγματεύσεων για ένα ευρωπαϊκό κοινωνικό σύμφωνο[semigr ]

αζ) το μπλοκάρισμα της κοινωνικής Ευρώπης να υπερκερασθεί με τη χρήση του κοινωνικού πρωτοκόλλου των δεκατεσσάρων για όλες τις προτάσεις που εκκρεμούν στο Συμβούλιο[semigr ]

αη) να επανεξετάσει η Επιτροπή τις στρατηγικές που έχει θεσπίσει το Συμβούλιο ECOFIN και τις εργασίες της Ομάδας «MOLITOR», βασιζόμενη στην έκθεση που δημοσίευσε ο Διεθνής Οργανισμός Εργασίας που αμφισβητεί την αποτελεσματικότητα της κατάργησης των ρυθμίσεων της αγοράς εργασίας για τη δημιουργία θέσεων απασχόλησης[semigr ]

β) όσον αφορά την οικονομική και νομισματική πολιτική και ιδιαίτερα τα αποτελέσματά της στην απασχόληση

βα) από την Επιτροπή, να ξεκινήσει μια κοινή προσέγγιση για στενότερη διεθνή συνεργασία, με απώτερο στόχο την σταθερότητα των τιμών, η οποία θα οδηγήσει σε σταθερές συναλλαγματικές ισοτιμίες

ββ) να υποβάλει η Επιτροπή πρόταση για βελτίωση της συμμετοχής του Ευρωπαϊκού Κοινοβουλίου, το οποίο πρέπει να καλείται να γνωμοδοτεί σχετικά με τις προτάσεις κειμένων προ της υποβολής τους στο Συμβούλιο, τους γενικούς προσανατολισμούς των οικονομικών πολιτικών (άρθρο 103.2 της Συνθήκης Ε.Κ.), τις εκθέσεις σχετικά με την πολυμερή εποπτεία (άρθρο 103.3) και τις εκθέσεις και συστάσεις σε περίπτωση υπερβολικών δημοσιονομικών ελλειμμάτων (άρθρο 104 Γ), και να δέχεται τα τελικά κείμενα ταυτόχρονα με το Συμβούλιο[semigr ]

βγ) από την Ένωση, να συμμετάσχει σε μια γενική εναρμόνιση των ρυθμίσεων και της εποπτείας του οικονομικού συστήματος προκειμένου να διαφυλάξει την σταθερότητά του και να αποφύγει τα αρνητικά του αποτελέσματα στην πραγματική οικονομία[semigr ]

βδ) προσεκτική προετοιμασία της Οικονομικής και Νομισματικής Ένωσης και προσανατολισμό των εθνικών οικονομικών πολιτικών με γνώμονα τον στόχο του σεβασμού των κριτηρίων σύγκλισης, με αποτέλεσμα να παρέχεται, κατ' αυτόν τον τρόπο, δυνατότητα συμμετοχής στο μεγαλύτερο δυνατό αριθμό κρατών μελών[semigr ]

βε) τα αναγκαία νομοθετικά μέτρα για τη μετάβαση στο τελικό στάδιο της ΟΝΕ να προπαρασκευασθούν και να υποβληθούν το συντομότερο ώστε να καταστεί δυνατό να δρομολογηθούν ευθύς ως πληρωθούν οι προϋποθέσεις[semigr ] ζητεί, η επιτάχυνση των εργασιών να μην γίνει εις βάρος της επιμέλειας[semigr ]

βστ) να υποβληθεί εγκαίρως η Πράσινη Βίβλος σχετικά με τη μετάβαση στο ενιαίο νόμισμα πριν από το Ευρωπαϊκό Συμβούλιο του Ιουνίου 1995 και να συνοδεύεται από επεξηγηματικό έγγραφο το οποίο θα συνοψίζει τα πλεονεκτήματα της ΟΝΕ[semigr ]

βζ) από την Επιτροπή να επιταχύνει την υποβολή των μέτρων για την ολοκλήρωση της εσωτερικής αγοράς και ειδικότερα η φορολογική εναρμόνιση με:

- την προσέγγιση των συντελεστών του ΦΠΑ και την θέσπιση αποτελεσματικού οριστικού συστήματος

- τη συνέχιση της εναρμόνισης των εμμέσων φόρων κατανάλωσης,

- την ταχεία έγκριση της οδηγίας σχετικά με τις διασυνοριακές πληρωμές

γ) όσον αφορά το περιβάλλον

γα) από την Επιτροπή να θέσει σε εφαρμογή το 1995 την προβλεπόμενη στο άρθρο 20 του κανονισμού (ΕΟΚ) αριθ. 1210/90 του Συμβουλίου για την ίδρυση Ευρωπαϊκής Υπηρεσίας Περιβάλλοντος διαδικασία και να υποβάλει πρόταση σχετικά με την ανάθεση εξουσιών ελέγχου όσον αφορά κοινοτικές νομικές διατάξεις (Υπηρεσία Επιθεώρησης Περιβάλλοντος)[semigr ]

γβ) να υποβάλει η Επιτροπή νέες προτάσεις για την προσαρμογή της κοινοτικής νομοθεσίας στις υψηλότερες προδιαγραφές των νέων χωρών μελών[semigr ]

γγ) να προτείνει η Επιτροπή αναθεωρήση του πέμπτου προγράμματος δράσης για το περιβάλλον, σύμφωνα με τη διαδικασία που ορίζεται στο άρθρο 130Σ παρ. 3 της Συνθήκης ΕΚ[semigr ]

γδ) να υποβάλει η Επιτροπή, σύμφωνα με το αίτημα που διατύπωσε στο ψήφισμά του της 2ας Μαρτίου 1995, σχετικά με τη στρατηγική της Ευρωπαϊκής Ένωσης ((Πρακτικά της συνεδρίασης αυτής, μέρος ΙΙ σημείο 3)) για το κλίμα, ανακοίνωση προς το Κοινοβούλιο και το Συμβούλιο σχετικά με τους στόχους ως προς τη μείωση των εκπομπών διοξειδίου του άνθρακα στην ΕΕ για το 2005 και το 2010, και τονίζει με έμφαση ότι το ποσοστό της μείωσης αυτής πρέπει να φθάσει το 20% έως το 2005[semigr ]

γε) να εγκρίνει οδηγία για τον σχεδιασμό ελαχίστου κόστους (Least cost planning)[semigr ]

γστ) την αναθεώρηση της ισχύουσας νομοθεσίας σχετικά με τα απορρίμματα και τη στρατηγική της Κοινότητας στον τομέα αυτό προκειμένου να τα συμπεριλάβει σε γενικό πρόγραμμα δράσης με στόχο την ολοκληρωμένη ευρωπαϊκή διαχείριση των απορριμμάτων[semigr ]

γζ) οδηγία για την προστασία του εδάφους, η οποία θα περιλαμβάνει αυστηρές διατάξεις για την προστασία από επιβλαβείς ουσίες, καθώς και διατάξεις για μία βιώσιμη οικονομία εδαφών (ανάλυση επιφανειών, διάβρωση, συμπύκνωση)[semigr ]

γη) να θεσπίσει συνολική στρατηγική για τη μείωση των εκπομπών διοξειδίου του άνθρακα και τη προοδευτική επιβολή ευρωπαϊκού φόρου για την ενέργεια και το διοξείδιο του άνθρακα, με σεβασμό της αρχής της δημοσιονομικής ουδετερότητας[semigr ]

γθ) να προτείνει οδηγία για τη μείωση της περιεκτικότητας της βενζίνης σε βενζόλιο με την οποία το μερίδιο του βενζολίου που θεωρείται καρκινογόνο να μειωθεί σε ποσοστό κάτω του 1%[semigr ]

γι) να ληφθούν πρωτοβουλίες για να επιτευχθεί - με αυτοδέσμευση των αντίστοιχων βιομηχανικών κλάδων - η καθιέρωση επιβατικών αυτοκινήτων 5 λίτρων (μέση κατανάλωση καυσίμων κατ' ανώτατο όριο 5 λίτρα ανά 100 χλμ. για καινούργια επιβατικά αυτοκίνητα των οποίων εγκρίνεται η κυκλοφορία έως το έτος 2005)[semigr ]

για) να υποβάλει η Επιτροπή την παλαιά πρόταση που είχε υποσχεθεί στο πρόγραμμα εργασίας για το 1993, αλλά που ουδέποτε υπέβαλε, για τη θέσπιση νομικής πράξης για τις προδιαγραφές όσον αφορά τις εκπομπές ΝΟx από τα αεροπλάνα[semigr ]

γιβ) ένα γενικό και πλήρες πρόγραμμα δράσης για την καταπολέμηση της ηχορύπανσης[semigr ]

γιγ) προτάσεις για νομοθετικές διατάξεις σχετικά με την προστασία των υδάτων από φωσφατούχες ουσίες, καθώς και τη μείωση της ρύπανσης των ακτών και των θαλασσών[semigr ]

γιδ) οδηγία σχετικά με τη μεταφορά επικίνδυνων ουσιών με σωληναγωγό[semigr ]

γιε) τη διαμόρφωση αποτελεσματικής νομοθεσίας περί περιβάλλοντος μέσω της υποβολής οδηγίας[semigr ]

γιστ) να προτείνει η Επιτροπή οδηγία που εκχωρεί στους ΜΚΟ που ασχολούνται με το περιβάλλον το δικαίωμα δικαστικής προσφυγής στο Ευρωπαϊκό Δικαστήριο για περιβαλλοντικά θέματα (συλλογική προσφυγή)[semigr ]

γιζ) Λευκή Βίβλο σχετικά με τις περιβαλλοντικές πτυχές της ενδεχόμενης ένταξης των κρατών της Κεντρικής και Ανατολικής Ευρώπης στην Ευρωπαϊκή Ένωση[semigr ]

γιη) Πράσινη Βίβλο σχετικά με το εμπόριο και το περιβάλλον και μέτρα για την προώθηση θεμιτής συμπεριφοράς και αλληλεγγύης στο εμπόριο, όπως ζητείται στο ψήφισμα του Ευρωπαϊκού Κοινοβουλίου της 19ης Ιανουαρίου 1994, σχετικά με την προώθηση του εμπορίου σε πνεύμα δικαιοσύνης και αλληλεγγύης ((ΕΕ C 44 της 14.02.1994, σ. 119))[semigr ]

δ) όσον αφορά την προστασία των καταναλωτών

δα) από την Επιτροπή να δεσμευθεί, στην Πράσινη Βίβλο σχετικά με τη νομοθεσία για τα τρόφιμα, υπέρ της εναρμόνισης του συστήματος σήμανσης της ποιότητας των τροφίμων, προς όφελος των καταναλωτών, και να συμπληρώσει την ισχύουσα στο θέμα αυτό κοινοτική νομοθεσία, προκειμένου να διασφαλίζεται η σαφής ενημέρωση των καταναλωτών και να αποκλείετει οιαδήποτε σύγχυση λόγω των διαφημίσεων[semigr ]

δβ) πρόταση οδηγίας για την προστασία κατά της αθέμιτης διαφήμισης[semigr ]

ε) όσον αφορά την πολιτική στον τομέα της υγείας

εα) υποβολή συγκριτικής ανάλυσης των υγειονομικών συστημάτων των διαφόρων κρατών μελών, προκειμένου να ορισθούν κριτήρια αποτελεσματικότητας για τη βελτίωση της συνεργασίας μεταξύ των κρατών μελών, υπό την έννοια του άρθρου 129 της Συνθήκης ΕΚ[semigr ]

εβ) τον καθορισμό κοινών προδιαγραφών στην Ευρωπαϊκή Ένωση για την εξασφάλιση ελάχιστων επιπέδων παροχής υγειονομικών υπηρεσιών[semigr ]

στ) όσον αφορά τα δικαιώματα του ανθρώπου και των πολιτών και τη διαφάνεια

στα) να υλοποιηθούν τα αναγκαία διαβήματα ώστε η προσχώρηση της Ένωσης στην ευρωπαϊκή Σύμβαση για την προστασία των δικαιωμάτων του ανθρώπου και των θεμελιωδών ελευθεριών να πραγματοποιηθεί κατά τη διάρκεια του 1995[semigr ]

στβ) από την Επιτροπή να προτείνει όλα τα μέτρα που θα επιτρέψουν την εξασφάλιση της ελεύθερης κυκλοφορίας των προσώπων και υπενθυμίζει ότι το Ευρωπαϊκό Κοινοβούλιο υποχρεώθηκε να κινήσει τη διαδικασία προσφυγής για παράλειψη, προκειμένου να προασπίσει το ζωτικό αυτό δικαίωμα των ευρωπαίων πολιτών[semigr ]

στγ) την πρόταση οδηγίας για την καταπολέμηση του ρατσισμού, της ξενοφοβίας και του αντισημιτισμού, καθώς και εναντίον των πράξεων αμφισβήτησης και άρνησης του Ολοκαυτώματος[semigr ]

στδ) την εκπόνηση οδηγίας-πλαισίου για την μετανάστευση, της οποίας θα επακολουθήσουν ειδικές οδηγίες για την συγκέντρωση των μελών της οικογένειας, την πρόσβαση στην αγορά εργασίας, την επαγγελματική κατάρτιση, την επάνοδο στη χώρα καταγωγής και το καθεστώς του προσωρινού εργαζόμενου[semigr ]

στε) να εκπονηθεί πρόταση που θα αποτελεί συνέχεια της Πράσινης Βίβλου, για την πρόσβαση των καταναλωτών στην δικαιοσύνη, η οποία θα επιτρέψει συγκεκριμένα την απλοποίηση και την επιτάχυνση της επίλυσης των διασυνοριακών διαφορών και θα βελτιώσει την πρόσβαση και την ποιότητα της νομικής αρωγής[semigr ]

στστ) από την Επιτροπή, να συνεργασθεί με το Κοινοβούλιο για την θέσπιση κώδικα συμπεριφοράς σχετικά με τις δραστηριότητες των εκπροσώπων ομάδων συμφερόντων, που θα εξασφαλίζει την διαφάνεια των εν λόγω δραστηριοτήτων[semigr ]

στζ) να λάβει η Επιτροπή απόφαση σχετικά με το δικαίωμα ενημέρωσης των πολιτών, στην οποία θα αναλάβει τη δέσμευση, αφενός να δημοσιεύει στην Επίσημη Εφημερίδα τις νομοθετικές προτάσεις συνοδευόμενες από χρονοδιάγραμμα που θα παρέχει την ευχέρεια στους πολίτες και τις επιχειρήσεις να εκφράσουν τη γνώμη τους και, αφετέρου, να δημιουργήσει δημόσιο μητρώο στο οποίο θα εγγράφονται όλα τα πρόσωπα που εκλήθησαν από την Επιτροπή να γνωμοδοτήσουν ή που εξέφρασαν τη γνώμη τους[semigr ]

στη) να αναλάβει η Επιτροπή τη δέσμευση να κινήσει διαδικασία προσφυγής ενώπιον του Δικαστηρίου για την επιβολή κυρώσεων σε όλες τις περιπτώσεις κατά τις οποίες κράτος μέλος παρέλειψε να λάβει τα μέτρα που συνεπάγεται η εκτέλεση απόφασης του Δικαστηρίου, μετά την πάροδο ενός έτους, σύμφωνα με το άρθρο 171 της Συνθήκης για την Ένωση[semigr ]

ζ) όσον αφορά τις νομικές υποθέσεις

να εκπονηθεί πρόταση οδηγίας σχετικά με το συντονισμό των νομοθετικών, κανονιστικών και διοικητικών διατάξεων που αφορούν την αναδιάρθρωση και την εκκαθάριση (πτώχευση) των επιχειρήσεων που ασκούν δραστηριότητες σε διάφορα κράτη μέλη[semigr ]

η) όσον αφορά την ισότητα ευκαιριών

να γίνονται σεβαστά, σε όλες τις τομεακές πολιτικές, τα θέματα που σχετίζονται με την ισότητα ευκαιριών[semigr ] ζητεί συγκεκριμένα, την υποβολή, το συντομότερο δυνατό, στο πλαίσιο του τέταρτου προγράμματος δράσης για την ισότητα ευκαιριών μεταξύ ανδρών και γυναικών, μέτρα που θα επιτρέψουν την ταχεία έγκριση των οδηγιών που εκκρεμούν όσον αφορά

- την άτυπη μορφή εργασίας

- την ισότητα μεταχείρισης μεταξύ ανδρών και γυναικών στα νομικά και συμπληρωματικά καθεστώτα κοινωνικής ασφάλισης

- την αντιστροφή του βάρους της απόδειξης

- τη σεξουαλική παρενόχληση

- τη γονική άδεια

και τούτο, προκειμένου να εκλείψουν οι διακρίσεις τις οποίες εξακολουθούν να αντιμετωπίζουν οι γυναίκες στην αγορά της εργασίας[semigr ]

θ) όσον αφορά τις δημόσιες υπηρεσίες

θα) η ισότητα μεταξύ των πολιτών (ανδρών και γυναικών) της Ευρωπαικής Ένωσης να εξασφαλίζει τις ίδιες δυνατότητες σε όλους όσον αφορά τις θεμελιώδεις υπηρεσίες. Ο εκσυγχρονισμός της οικονομίας δεν πρέπει να πραγματοποιείται εις βάρος των καταναλωτών[semigr ] η Επιτροπή προτείνει έναν ορισμό για το όρο «οικουμενική υπηρεσία» για το σύνολο των τομέων και όχι μόνο για τις ταχυδρομικές υπηρεσίες, δεδομένου ότι μια προσέγγιση που θα βασίζεται στη διάκριση μεταξύ των τομέων δεν είναι αποδεκτή[semigr ]

θβ) να υπάρξει πολιτική λύση, σύμφωνα με τις γνωμοδοτήσεις του Κοινοβουλίου της 17ης Νοεμβρίου 1993 για τις προτάσεις οδηγίας σχετικά με το πρόβλημα των κοινών κανόνων για την εσωτερική αγορά ηλεκτρικής ενέργειας και φυσικού αερίου ((ΕΕ C 329 της 06.12.1993, σ. 150 και 182))[semigr ] η πρόταση αυτή θα πρέπει να βασίζεται στο άρθρο 100Α της Συνθήκης ΕΚ, ενώ απορρίπτει οιαδήποτε απόπειρα θέσπισης κανόνων επί άλλης νομικής βάσεως (δηλ. μέσω οδηγιών ή αποφάσεων που θα βασίζονται στο άρθρο 90 της Συνθήκης ΕΚ)[semigr ]

θγ) την τυπική αναγνώριση του ρόλου των δημοσίων υπηρεσιών και της δημόσιας διοίκησης στην εφαρμογή της κοινοτικής πολιτικής των περιφερειών και στην επίτευξη του στόχου της οικονομικής και κοινωνικής συνοχής[semigr ]

θδ) να μην καταφεύγει η Επιτροπή στην εφαρμογή του άρθρου 90, παράγραφος 3 της Συνθήκης ΕΚ, παρά μόνον σε εξαιρετικές περιπτώσεις και αφού ζητήσει τη γνώμη του Κοινοβουλίου, και να μην κάνει χρήση του άρθρου αυτού για όλα τα θέματα που άπτονται της εκπόνησης οδηγίας[semigr ]

ι) όσον αφορά τη συγκέντρωση των μέσων ενημέρωσης και τον πλουραλισμό της ενημέρωσης και των πολιτισμών

ια) να παρουσιάσει η Επιτροπή το συντομότερο δυνατό οδηγία που θα ρυθμίζει και θα περιορίζει τη συγκέντρωση των μέσων ενημέρωσης και θα ενθαρρύνει τον πλουραλισμό στην Ευρωπαϊκή Ένωση[semigr ] να εγκρίνει, τον Απρίλιο του 1995, την αναθεωρημένη οδηγία για την «τηλεόραση χωρίς σύνορα», διατηρώντας και βελτιώνοντας τα μέτρα που αφορούν τις ποσοστώσεις διανομής των ευρωπαϊκών οπτικοακουστικών προϊόντων[semigr ] να προτείνει τη σύσταση ταμείου εγγυήσεων για τον κινηματογράφο και τον οπτικοακουστικό τομέα[semigr ]

ιβ) από την Επιτροπή, στο πλαίσιο της ανάπτυξης της κοινωνίας της πληροφορίας, να προτείνει Πράσινη Βίβλο σχετικά με την πνευματική ιδιοκτησία και να λάβει υπόψη τις συνέπειες της κοινωνίας της πληροφορίας στη δημοκρατία, την απασχόληση την παιδεία, την προστασία των δεδομένων, την προστασία της ιδιωτικής ζωής και των πολιτικών ελευθεριών καθώς και του πολιτισμού[semigr ]

ιγ) την υποβολή προγράμματος για την προστασία της αρχιτεκτονικής κληρονομιάς, κάνοντας χρήση και των ευρωπαϊκών οπτικοακουστικών μέσων

ια) όσον αφορά την ενέργεια και την έρευνα

ιαα) να υποβληθεί ειδική πρόταση που θα συγκεντρώνει όλες τις προσπάθειες που αφιερώνονται στην προαγωγή των ανανεώσιμων πηγών ενέργειας[semigr ]

ιαβ) να υποβληθεί ανακοίνωση σχετικά με το μέλλον των συνθηκών ΕΚΑΧ και ΕΥΡΑΤΟΜ[semigr ]

ιαγ) να υποβληθεί εγκαίρως η πρόταση επαναχρηματοδότησης του τέταρτου προγράμματος-πλαισίου έρευνας, ώστε να μπορέσει το Κοινοβούλιο να την εξετάσει υπό δημοκρατικά αποδεκτούς όρους[semigr ]

ιαδ) να βελτιώσει αισθητά τις διοικητικές διαδικασίες για τη συμμετοχή των ΜΜΕ στα προγράμματα Ε& ΤΑ, κυρίως με την εφαρμογή αποτελεσματικών μέτρων ενημέρωσης και απλοποιημένων κανόνων[semigr ]

ιαε) τη θέσπιση μακροπρόθεσμης πολιτικής για το διάστημα και τον τομέα της αεροναυτικής[semigr ]

ιβ) όσον αφορά τις μεταφορές και τον τουρισμό

ιβα) να εκπονηθούν οδηγίες για τον χρόνο εργασίας στους τομείς των μεταφορών και την αναθεώρηση του κανονισμού (ΕΟΚ) αριθ. 3820/85 ώστε να περιλαμβάνει την έννοια «χρόνος υπηρεσίας»[semigr ]

ιββ) να υποβληθούν αμέσως προτάσεις για τα μέτρα που ελλείπουν προς πλήρη πραγμάτωση της εσωτερικής αγοράς μεταφορών και απαιτεί με επιμονή να εφαρμόσει αυστηρά η Επιτροπή τα μέσα τα οποία της αναθέτει η Συνθήκη, προκειμένου να υποχρεώσει τα κράτη μέλη να μεταφέρουν την κοινοτική νομοθεσία στο εθνικό δίκαιό τους[semigr ]

ιβγ) αντί για την Λευκή Βίβλο η Επιτροπή να υποβάλει αμέσως πρόταση για τη θεσμική και τεχνική ρύθμιση της διαχείρισης και του ελέγχου της εναέριας κυκλοφορίας και των συμφωνιών με τις τρίτες χώρες[semigr ]

ιβδ) να υποβάλει η Επιτροπή το ταχύτερο δυνατό την Πράσινη Βίβλο της σχετικά με τον τουρισμό, που έχει σημειώσει ήδη μεγάλη καθυστέρηση[semigr ]

ιγ) όσον αφορά τον προϋπολογισμό, τον έλεγχο του προϋπολογισμού και την καταπολέμηση της απάτης

ιγα) να υποβληθούν σαφείς και λεπτομερείς προτάσεις πρακτικού χαρακτήρα:

- για την ενίσχυση της δημοσιονομικής πειθαρχίας τόσο στην Επιτροπή όσο και στα κράτη μέλη[semigr ]

- για τον ρόλο της αναδιοργανωθείσας μονάδας για την καταστολή της απάτης (UCLAF) στην καθοδήγηση του αγώνα κατά της απάτης[semigr ]

- για το ρόλο των κρατών μελών στην καταπολέμηση της απάτης εις βάρος του προϋπολογισμού της Ένωσης[semigr ]

- για τη βελτίωση της οικονομικής διαχείρισης και του οικονομικού ελέγχου, ιδιαίτερα των διαρθρωτικών ταμείων που αντιπροσωπεύουν το 36% του προϋπολογισμού της Ένωσης[semigr ]

ιγβ) να υποβληθεί πρόταση για την ταξινόμηση των δαπανών[semigr ]

ιγγ) να εκπονηθεί έκθεση για το κόστος της διεύρυνσης στην Κεντρική και Ανατολική Ευρώπη στον γεωργικό τομέα[semigr ]

ιγδ) από την Επιτροπή να αναλάβει θετικές πρωτοβουλίες για την ένταξη της χρηματοδότησης της Σύμβασης Λομέ στον κοινοτικό προϋπολογισμό, πράγμα που θα εξασφάλιζε τον αναγκαίο δημοκρατικό έλεγχο εκ μέρους του Κοινοβουλίου[semigr ]

ιγε) τη μονομερή αναστολή των πληρωμών σε όλους τους τομείς της κοινοτικής πολιτικής, σε περίπτωση που τα κράτη μέλη, κατά παράβαση του άρθρου 209Α της Συνθήκης, δεν προασπίζονται τα οικονομικά συμφέροντα της Ένωσης[semigr ]

ιγστ) να παρακολουθεί η Επιτροπή κατά προτεραιότητα τη συνέχεια των εκθέσεων οι οποίες θα εκπονηθούν μετά το Συμβούλιο του Έσσεν, προκειμένου να γνωστοποιεί τα μέτρα τα οποία λαμβάνουν τα κράτη μέλη για να προστατεύσουν τα οικονομικά συμφέροντα της Κοινότητας κατά τον ίδιο τρόπο όπως και τα δικά τους[semigr ]

ιδ) όσον αφορά την γεωργία και την αλιεία

ιδα) το νομοθετικό πρόγραμμα να συμπληρωθεί με τα ακόλουθα στοιχεία:

- την εκπόνηση κανονισμού-πλαισίου που θα καθορίζει τις αρχές μιας πραγματικής πολιτικής για την ολοκληρωμένη ανάπτυξη της υπαίθρου[semigr ]

- την υποστήριξη της νομοθετικής πρωτοβουλίας του Ευρωπαϊκού Κοινοβουλίου (άρθρο 138 Β) με στόχο τη διαμόρφωση σφαιρικής στρατηγικής για την δασική πολιτική της Ένωσης[semigr ]

- την απλούστευση των ρυθμίσεων στο πλαίσιο της μεταρρύθμισης της ΚΓΠ, όπως έχει ζητηθεί από το Ευρωπαϊκό Κοινοβούλιο[semigr ]

- την ενίσχυση της προώθησης των ανανεώσιμων πρώτων υλών και βελτίωση του συντονισμού των προγραμμάτων έρευνας και επίδειξης, προκειμένου να καταστεί δυνατή η αποτελεσματική χρησιμοποίηση του τομέα αυτού[semigr ]

ιδβ) τη σύνταξη Πράσινης Βίβλου για τις συνθήκες εργασίας και ασφάλειας στα αλιευτικά σκάφη[semigr ]

ιδγ) να υποβληθούν προτάσεις για μια ειδική πολιτική για τη Μεσόγειο[semigr ]

ιδδ) να υποβληθούν ειδικές προτάσεις για την αντιμετώπιση της ανεργίας στον τομέα της αλιείας που προκαλείται από την εξάντληση των αλιευτικών πόρων λόγω περιβαλλοντικών και οικονομικών προβλημάτων[semigr ]

ιδε) να λάβει η Επιτροπή τα αναγκαία μέτρα προκειμένου να ενταχθούν οι αλιευτικές συμφωνίες με αναπτυσσόμενες χώρες στην αναπτυξιακή πολιτική της Ένωσης[semigr ]

ιε) όσον αφορά τις εξωτερικές υποθέσεις και την αναπτυξιακή πολιτική

ιεα) να εκπονήσει η Επιτροπή Λευκή Βίβλο για την κοινή εξωτερική πολιτική και την πολιτική ευρωπαϊκής ασφάλειας[semigr ] να προωθήσει, κατά την προετοιμασία της Διακυβερνητικής Διάσκεψη του 1996, προτάσεις που θα καταστήσουν δυνατή την κάλυψη του δημοκρατικού ελλείμματος στον τομέα της εξωτερικής πολιτικής[semigr ] να εργασθεί, στο μεταξύ, για τη σύναψη διοργανικής συμφωνίας που θα επιτρέπει την όσο το δυνατόν στενότερη σύμπραξη του Κοινοβουλίου στη διατύπωση και την εκτέλεση της ΚΕΠΠΑ[semigr ]

ιεβ) να εφαρμοσθεί μια πραγματική πολιτική κοινής ασφάλειας. Η διασφάλιση της ειρήνης στην Ευρώπη αποτελεί κατ' αρχήν καθήκον των ίδιων των ευρωπαίων[semigr ] το ΝΑΤΟ, η ΔΕΕ, το Συμβούλιο Συνεργασίας του Βορείου Ατλαντικού και ο ΟΟΣΑ αποτελούν σημαντικά στοιχεία του κοινού αυτού συστήματος ασφάλειας για ολόκληρη την Ευρώπη[semigr ]

ιεγ) να συνεχίσει όσον αφορά τις ΧΚΑΕ, τη Μάλτα και την Κύπρο, τη στρατηγική της προένταξης, στην οποία το Κοινοβούλιο να συνεργαστεί στενά[semigr ]

ιεδ) την εγκαθίδρυση της ειρήνης μέσω της συνεργασίας. Για το λόγο αυτό η Επιτροπή καλείται να αναλάβει πρωτοβουλίες για την κινητοποίηση της Ένωσης προκειμένου να ακυρωθεί το πολυμερές, διμερές και εμπορικό χρέος των αναπτυσσομένων χωρών, ιδιαίτερα των χωρών ΑΚΕ[semigr ] όσον αφορά τα εμπορικά θέματα, θα πρέπει να διατηρηθεί ένα σημαντικό σύστημα εμπορικών προτιμήσεων για τις χώρες ΑΚΕ. Όσον αφορά τις χώρες της Νότιας και Κεντρικής Αμερικής, καθώς και της Ασίας, πρέπει να καταβληθούν προσπάθειες για τη σύναψη συμφωνίας συνεργασίας με το MERCOSUR, καθώς και για τη συμφωνία εταιρικής σχέσης με το Μεξικό, και να συνεχισθεί η εφαρμογή της νέας στρατηγικής για την Ασία. Θα πρέπει επίσης να προαχθούν οι πρωτοβουλίες στον τομέα της παιδείας, της υγείας, της δημιουργίας θέσεων απασχόλησης και της ανάπτυξης της υπαίθρου και των αστικών περιοχών των αναπτυσσομένων χωρών, μέσω του ευρωπαϊκού προγράμματος ανοικοδόμησης και ανάπτυξης[semigr ]

ιεε) να προτείνει η Επιτροπή νομικές βάσεις που θα καταστήσουν δυνατή την πλήρη συμμετοχή του Κοινοβουλίου στη σύναψη συμφωνιών με τη Νότιο Αφρική και τα κράτη που έχουν υπογράψει τη Σύμβαση Λομέ[semigr ]

ιεστ) να συμβάλει η Επιτροπή στη δημιουργία νέου πλαισίου σχέσεων μεταξύ της Ένωσης και των χωρών της Μεσογείου, πλαίσιο που θα εμπνέεται από την εμπειρία της διαδικασίας του Ελσίνκι και το οποίο θα οδηγήσει σε ευρω-μεσογειακή διάσκεψη για την ασφάλεια, τη συνεργασία και την ανάπτυξη[semigr ]

ιστ) όσον αφορά τις εσωτερικές υποθέσεις

ιστα) να διαδραματίσει η Επιτροπή ενεργότερο ρόλο στο πλαίσιο των αρμοδιοτήτων που της εκχωρούνται όσον αφορά τον τίτλο VI της Συνθήκης για την ΕΕ και να εκπονήσει προτάσεις σύμφωνα με το άρθρο Κ3.2 του τρίτου πυλώνα[semigr ] να ενημερώνεται το Κοινοβούλιο κατάλληλα και να ζητείται η γνώμη του, σύμφωνα με το άρθρο Κ6, καθώς και να του παρέχονται πλήρεις πληροφορίες[semigr ]

ιστβ) να χρησιμοποιήσει η Επιτροπή πλήρως τις δυνατότητες του τρίτου πυλώνα, συμπεριλαμβανομένης της εφαρμογής της διαδικασίας που ορίζει το άρθρο Κ.9[semigr ]

ιζ) όσον αφορά την κοινοτική διοίκηση

ιζα) να υποβάλει η Επιτροπή πρόταση κανονισμού για τη θέσπιση ειδικών μέτρων για την παύση της άσκησης των καθηκόντων των μόνιμων και λοιπών υπαλλήλων του Ευρωπαϊκού Κοινοβουλίου, λόγω της διεύρυνσης της Ευρωπαϊκής Ένωσης από 1ης Ιανουαρίου 1995[semigr ]

ιη) όσον αφορά την Διακυβερνητική Διάσκεψη του 1996

ιηα) να λάβει η Επιτροπή υπόψη το γεγονός ότι οι δύο εκπρόσωποι του Ευρωπαϊκού Κοινοβουλίου στην ομάδα προβληματισμού είναι ισότιμα μέλη και έχουν το ίδιο καθεστώς με αυτό των κρατών μελών και της Επιτροπής[semigr ]

ιηβ) να επιδείξει η Επιτροπή, επ' ευκαιρία της έκθεσής της και στο πλαίσιο της εκπροσώπησής της στην ομάδα μελέτης αλληλεγγύη προς το Ευρωπαϊκό Κοινοβούλιο όσον αφορά τις σημαντικές θεσμικές μεταρρυθμίσεις που πρέπει να υλοποιηθούν στο πλαίσιο της Διακυβερνητικής Διάσκεψης του 1996, με στόχο την ενδυνάμωσή του, χάρις, κυρίως στη γενίκευση της συναπόφασης[semigr ]

10. ζητεί από το Συμβούλιο να εκδώσει τη γνωμοδότησή του και να συμμετάσχει πλήρως στις διαπραγματεύσεις που θα απαιτηθούν για την εφαρμογή του νομοθετικού προγράμματος για το 1995[semigr ]

11. αναθέτει στον Πρόεδρό του να καταλήξει, σε αυτή τη βάση, από κοινού με τον Πρόεδρο της Επιτροπής, σε συμφωνία σχετικά με το ετήσιο νομοθετικό πρόγραμμα για το 1995[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τα εθνικά κοινοβούλια των κρατών μελών, την Οικονομική και Κοινωνική Επιτροπή, καθώς και στην Επιτροπή των Περιφερειών.